L’Aula de Música UV presenta la programació d’hivern amb més d'una dotzena de concerts

## L’Aula de Música UV presenta la programació d’hivern amb més d'una dotzena de concerts

Concert de dones dins dels cicle d'hivern 'Música a la Capella'. FOTO D'ARXIU.

L’Aula de Música de la Universitat de València, a través del Vicerectorat de Cultura i Societat, presenta la nova programació d’hivern amb més d'una dotzena de concerts de cambra, locals i internacionals, que es desenvoluparan del 14 de gener al 26 de març en alguns dels espais universitaris més emblemàtics: el Jardí Botànic UV, el Centre Cultural La Nau, el Col·legi Major Rector Peset i la Sala Charles Darwin del Campus de Burjassot-Paterna.

**Hard Brass Quintet** donarà el tret d’eixida al programa el pròxim dimarts, dia 14, a l’Auditori Joan Plaça del Botànic, i continuarà **Alxarq Percussió**, a la Sala Matilde Salvador de La Nau el 29 de gener, amb un col·loqui-concert sobre l'edició del disc 'Miratge'.

En febrer, reprendran el testimoni musical el trio format per **Nofre Ruiz** (oboè), **Raúl Ruiz** (fagot) i **Javier Guna** (piano) a la Sala de la Muralla del CM Rector Peset (dia 4); **Mystica femina**, que, en col·laboració amb la Unitat d’Igualtat UV, recuperarà música antiga composta per dones, “poc coneguda i difícil de trobar”, apunta el director de l’Aula, **Guillem Escorihuela** (dia 5 a La Nau); el catedràtic **Xavier Torres** i el professor **Balász Fulei**, “vingut des de l’Acadèmia Liszt de Budapest per a presentar el seu programa en la Universitat oferint per primera vegada un concert de piano a quatre mans” (dia 9 al Jardí Botànic); el quartet de joves músics valencians integrat per **Miguel Rodríguez** (violí), **Carla Adelantado** (violí), **Antoni Renart** (flauta) i **Carlos García-Bernalt** (clavicèmbal) a la Capella de la Sapiència de La Nau (dia 12); el duet internacional **Ivory & Reed**, també a La Nau (dia 19); l’**Orquestra de l’Escola Cordes Espai Educatiu**, a la Capella (dia 26); i l’Orquestra Filharmònica de la Universitat de València, que, en col·laboració amb Cultura als Campus, interpretarà obres de **Beethoven** a la Sala Charles Darwin del Campus de Burjassot-Paterna (dia 27).

En març, iniciarà el cicle (dia 5) el duet de música renaixentista integrat per la soprano **Mariví Blasco** i **Fran López** (tiorba) en un concert a La Nau en col·laboració amb la Unitat d’Igualtat UV dins de la programació pel 8M, i li seguiran el concert oferit a la Capella pel violinista **Heorhii Sokolov** i la pianista **Anastasiia Melnyk**, de nacionalitat ucraïnesa (dia 12); el quintet valencià format per **Núria Tamarit** (flauta), **Jaume Sàez** (violí), **Aitana Giménez** (violí), **Alexandre Tormos** (viola) i **Lluís Crespo** (violoncel) al Jardí Botànic (dia 25); i clouran el programa (dia 26) **Pau Cutanda** (violoncel) i **Marta Andreo** (piano) a la capella de La Nau.

Els Concerts d’Hivern de l’Aula de Música UV es caracteritzen per ser concerts de cambra que busquen posar en valor la producció i la interpretació valenciana, a través de la participació de joves músics i músiques, però també compten entre els seus intèrprets amb artistes de l’escena internacional per tal d’arribar a un equilibri “interessant” entre les diferents propostes musicals.

En aquest sentit, **Guillem Escorihuela** destaca la proximitat de la programació, amb múltiples concerts de cambra i de música antiga, així com els repertoris de qualitat “en un afany de millorar musicalment i donar noves oportunitats perquè joves músics i intèrprets de renom puguen presentar en la Universitat les seues programacions”.

Tots els concerts començaran a les 19 hores, excepte el de piano a quatre mans diumenge 9 de febrer, que serà a les 12 hores, i el de l’Orquestra Filharmònica UV dijous 27 de febrer, a les 20 hores.

L'entrada a tots els concerts és gratuïta amb invitació que cal reservar a partir de 72 hores abans ací: <https://events.fundacio.es/o/40>, excepte els concerts que es realitzen a l’Auditori Joan Plaça i la Sala Charles Darwin del Campus de Burjassot que seran amb entrada lliure (aforament limitat).

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

*Totes les activitats culturals programades pel Servei de Cultura Universitària durant el curs 2024/2025 tenen caràcter solidari dedicat a les persones damnificades per la dana i la recaptació obtinguda de la venda d’entrades i de donacions es destinarà als Programes d’Ajuda i Recuperació Post-Dana de la Universitat de València.*

*En el cas de les activitats musicals, els fons es dedicaran a la iniciativa ‘Música Solidària’. Es tracta d’un Fons Social per la Música que ajudarà l’alumnat i entitats del teixit social valencià que han patit pèrdues materials, amb accions com la restauració d’instruments i arxius danyats, ajudes per a la continuació d’activitats musicals i la preservació del patrimoni musical valencià en les zones afectades.*

Més informació:

Arxivat en:

, Música
, Aula de música
, Àrea d'Activitats Musicals
, Fundació General UV

## Altres Notícies

L’Orfeó Universitari de València i l’Orquestra de Cambra de Tortosa ofereixen un colpidor homenatge a les víctimes de les guerres amb ‘Bach Connections’

L’espectacular ‘Concert sacre’ de Duke Ellington s’apodera del claustre de La Nau en la segona nit de Serenates

Serenates arranca amb un cant a la igualtat i l’empoderament femení amb una original versió de 'Carmen'

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar